ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند نے کٹک کے ایس سی بی میڈیکل کالج اینڈ ہاسپٹل کی سالانہ تقریب میں شرکت کی
صدر جمہوریہ ہند محترمہ دروپدی مرمو نے آج  کٹک میں ایس سی بی میڈیکل کالج اور ہاسپٹل کی سالانہ تقریب سے خطاب کیا۔
اس موقع پر خطاب کرتے ہوئے صدر جمہوریہ نے کہا کہ طبی پیشہ خدمت کا عہد ہے۔ کوئی بھی شخص اس وقت تک اچھا ڈاکٹر نہیں بن سکتا جب تک کہ اس میں خدمت کے تئیں خلوص اور معاشرے سے عزم بستگی نہ پائی جاتی ہو۔
صدر جمہوریہ نے کہا کہ صحت کی دیکھ بھال کسی بھی معاشرے کے لیے اہم ہے۔ انھوں نے مزید کہا کہ میڈیکل سائنسز میں ترقی کے ساتھ ہم قیمتی جانیں بچانے میں کامیاب ہوئے ہیں۔ انھوں نے طالب علموں پر زور دیا کہ وہ تحقیق پر توجہ دیں۔ انھوں نے کہا کہ نئی ادویات تیار کرنا اتنا ہی اہم ہے جتنا کہ موجودہ ادویات کو تجویز کرنا۔ انھوں نے مزید کہا کہ تحقیق سے دنیا میں بھارتی طبی سائنسدانوں کو ایک نئی شناخت ملے گی۔
صدر جمہوریہ نے اس بات پر خوشی کا اظہار کیا کہ ایک چھوٹے سے پلگرم ہاسپٹل سے شروع ہونے والا ایس سی بی میڈیکل کالج اینڈ ہاسپٹل ان اہم اداروں میں سے ایک بن گیا ہے جہاں نہ صرف اوڈیشہ بلکہ دیگر مشرقی ریاستوں سے بھی لوگ علاج کے لیے آتے ہیں۔ انھوں نے کہا کہ اس انسٹی ٹیوٹ کے سابق طلباء اپنے متعلقہ شعبوں میں بہترین کارکردگی کا مظاہرہ کر رہے ہیں اور نہ صرف بھارت میں بلکہ دنیا کے مختلف حصوں میں صحت کی خدمات فراہم کر رہے ہیں اور ملک کا نام روشن کر رہے ہیں۔ انھوں نے اس اعتماد کا اظہار کیا کہ اس ادارے کے طلبہ انسانیت کی خدمت کرتے رہیں گے اور قوم کا نام روشن کریں گے۔
یو پی ایس سی
مارچ 2023میں یوپی ایس سی کے ذریعہ بھرتی کے نتائج کو حتمی شکل دی گئی
یونین پبلک سروس کمیشن –یوپی ایس سی نے مارچ 2023میں بھرتی کے درج ذیل نتائج کو حتمی شکل دی ہے ۔ جن امیدواروں کی سفارش کی گئی ہے ، انھیں فرد اًفرداً ڈاک کے ذریعہ مطلع کردیاگیاہے ۔ دیگرامیدواروں کی درخواستوں پرمناسب طورپرغوروخوض کیاگیا ، لیکن افسوس ہے کہ انھیں ، عہدے کے لئے انٹروویو /سفارش کے لئے بلاناممکن نہیں ہوسکا۔
فہرست ملاحظہ کرنے کے لئے یہاں کلک کریں ۔
کانکنی کی وزارت
مدھیہ پردیش نے نیلامی کے لئے معدنیاتی بلاكوں کی اب تک کی سب سے بڑی تعداد کا اعلان کیا ہے
نیلامی کے لئے 51 بلاكوں میں اسٹریٹجک اور اہم معدنیات كے بلاك شامل ہیں
ریاست مدھیہ پردیش نے 14 جولائی 2023 کو ریکارڈ تعداد میں 51 معدنیاتی بلاکوں کی نیلامی کے لئے نوٹس انوائٹنگ ٹینڈر(این آئی ٹی ( جاری کیا ہے۔یہ کسی بھی ریاست کی طرف سے ایک مرحلے میں نیلامی کے لئے مطلع کردہ معدنی بلاکوں کی سب سے زیادہ تعداد ہے۔ 2015 میں نیلامی کے نظام کو متعارف کرائے جانے کے بعد معدنیات کی حامل مختلف ریاستوں کی طرف سے 754 بلاکوں کو نیلامی کے لئے رکھا گیا ہے جن میں سے 276 بلاکوں کی کامیابی کے ساتھ نیلامی کی جا چکی ہے۔
یہ 51 بلاکس 14 معدنیات پر مشتمل ہیں۔ ان میں اسٹریٹجک اور اہم معدنیات جیسے گریفائٹ اور وینیڈیم، پلاٹینم گروپ آف ایلیمنٹس )پی جی ای( اور دیگر اہم معدنیات جیسے مینگنیج، باکسائٹ، چونا پتھر، لوہا، بیس دھات اور سونا شامل ہیں۔ مدھیہ پردیش نے جن 51 معدنیاتی بلاکوں کے لیے این آئی ٹی جاری کیا ہے ان میں سے 13 بلاک مائننگ لیز کے لیے ہیں اور 38 بلاک کمپوزٹ لائسنس کے لیے ہیں۔
مالی سال 2023-2022 کے دوران بھی مدھیہ پردیش معدنیاتی بلاکوں کی نیلامی کے معاملے میں ریاستی حکومتوں میں سب سے آگے تھا۔ اس نے اس مالی سال کے دوران 29 بلاکوں کی نیلامی کی تھی۔ 2015 میں نیلامی کے نظام کے آغاز کے بعد سے مدھیہ پردیش نے 125 معدنیاتی بلاکوں کی نیلامی کے لیے مطلع کیا ہے۔ ان میں سے 46 کی کامیابی کے ساتھ نیلامی كی جا چكی ہے۔ ان 51 بلاکوں کے نوٹیفکیشن کے ساتھ مدھیہ پردیش بھی سب سے زیادہ بلاکوں کی نیلامی کرنے والی ریاست کے طور پر ابھر کر سامنے آءی ہے جن کی کل تعداد 176 معدنی بلاکوں تک پہنچ گئی ہے۔
بہار، مغربی بنگال، تلنگانہ، پنجاب، ہماچل پردیش، ہریانہ اور کیرالہ کی ریاستی حکومتوں نے 2015 سے کسی بھی بلاک کی نیلامی نہیں کی۔
مکانات اور شہری غریبی کے خاتمے کی وزارت
پردھان منتری آواس یوجنا کے تحت مکانوں کی تعداد مسلسل منظوری سے اب بڑھ کر 65 لاکھ سے زیادہ ہوگئی ہے
پردھان منتری آواس یوجنا کے تحت 40 ویں سی ایس ایم سی2,05,442 مکانوں کی منظوری، مہاراشٹر میں 1,16,042 مکانوں کی منظوری، کرناٹک میں 31,657 مکان، بہار میں 26,880 مکانوں، تمل ناڈو میں 15,529 مکانوں اور جموں وکشمیر میں 15,334 مکانوں کو منظوری دی گئی
نئی دہلی،28نومبر/پردھان منتری آواس یوجنا کے تحت مکانوں کی تعداد کی منظوری میں لگاتار اضافہ ہورہا ہے اور اب یہ تعداد بڑھ کر 65,04,037 تک پہنچ گئی ہے۔ ہاؤسنگ اور شہری امور کی وزارت نے پردھان منتری آواس یوجنا کے تحت شہری غربا کے بہبود کے لئے 2,05,442 مزید سستے مکانوں کی تعمیر کو منظوری دی ہے۔یہ منظوری آج یہاں منعقدہ سینٹرل سینکشننگ اینڈ مانیٹرنگ کمیٹی کی40 ویں میٹنگ میں دی۔
مہاراشٹر کے لئے 1,16042 سستے مکانات جبکہ کرناٹک کو 31,657 سستے مکانوں کی منظوری دی گئی ہے۔ بہار میں منظور شدہ مکانات کی تعداد 26,880 ہے جب کہ تمل ناڈو کے لئے 15,529 مکانات اور جموں و کشمیر کے لئے 15,334 مکانات کی تعمیر کو منظوری دی گئی ہے۔
ہاؤسنگ اور شہری امور کی وزارت کے سیکریٹری جناب درگا شنکر مشرا کی سربراہی میں یہاں منعقدہ میٹنگ میں 7,391 کروڑ روپے کی لاگت کے جس میں 3,082 کروڑ روپے کی مرکزی امداد شامل ہے کل 392 پروجیکٹوں کو منظوری دی گئی ہے۔
مستفیدین کے مفاد میں تعمیر عمودی کے تحت 85,227 مکانات کو منظوری دی گئی ہے جبکہ شراکت میں سستے مکانات کی تعمیر عمودی) کے تحت 1,20,215 مکانات کو منظوری دی گئی ہے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال کا 174 واں دن
بھارت کے کووڈ-19ٹیکہ کاری کوریج نے37 کروڑ کے نشانے کو پار کرلیا ہے
آج شام سات بجے تک 36.08 لاکھ سے زیادہ ویکسین کی خوراکیں دی گئیں
اب تک 18 سے 44 سال کی عمر کے لوگوں کو 11.15 کروڑ سے زیادہ ویکسین کی خوراکیں دی جاچکی ہیں
آج شام سات بجے حاصل ہوئے عبوری اعداد وشمار کے مطابق بھارت میں کووڈ-19 ٹیکہ کاری کی مجموعی تعداد37 کروڑ  کے نشانے کو پار کرگئی ہے۔ سبھی کو کووڈ-19 سے بچاؤ کا ٹیکہ لگائے جانے کی نئی مہم 21 جون2021 کو شروع کی گئی تھی۔شام سات بجے تک ملی عبوری رپورٹ کے مطابق 36.08 لاکھ ویکسین خوراکیں دی جاچکی ہیں۔
آج 18 سے 44 سال کی عمر کے افراد کو 17,93,389 ویکسین کی پہلی خوراک دی گئی۔ جبکہ 1,71,647 ویکسین کی خوراکیں دوسری ڈوز کے طور پر دی گئیں۔37 ریاستوں / مرکز کے زیرانتظام علاقوں کے 18 سے 44 سال کی عمر کے 10,82,14,937 لوگوں نے مجموعی طور پر ویکسین کی پہلی خوراک لی اور ٹیکہ کاری مہم کے تیسرے مرحلے کے آغاز سے کُل 33,70,920 افراد دوسری خوراک بھی لے چکے ہیں۔اترپردیش، مدھیہ پردیش ،راجستھان، تمل ناڈو، بہار، گجرات، کرناٹک اور مہاراشٹر ان آٹھ ریاستوں کے 18 سے 44 سال کی عمر کے 50 لاکھ سے زیادہ افراد کووڈ-19 سے بچاؤ کا پہلا ٹیکہ لگوا چکے ہیں۔اسی طرح آندھرا پردیش، آسام، چھتیس گڑھ، دہلی، ہریانہ، جھار کھنڈ، کیرالہ، تلنگانہ، ہماچل پردیش، اڈیشہ، پنجاب، اترا کھنڈ اور مغربی بنگال کے 18 سے 44 سال کی عمر کے دس لاکھ سے زیادہ مستفیدین نے کووڈ-19سے بچاؤ کاپہلا ٹیکہ لگوا لیا ہے۔
مندرجہ ذیل فہرست میں 18 سے 44 سال کے عمرگروپ میں اب تک دیئے گئے ٹیکوں کی مجموعی تعداد کو دکھایاگیا ہے۔
|
|
نمبر شمار
|
|
ریاست
|
|
پہلی خوراک
|
|
دوسری خوراک
|
|
1
|
|
انڈمان ونکوبارجزائر
|
|
58404
|
|
42
|
|
2
|
|
آندھراپردیش
|
|
2256394
|
|
31536
|
|
3
|
|
ارونال پردیش
|
|
280776
|
|
124
|
|
4
|
|
آسام
|
|
2779655
|
|
147527
|
|
5
|
|
بہار
|
|
6501236
|
|
112352
|
|
6
|
|
چنڈی گڑھ
|
|
219832
|
|
704
|
|
7
|
|
چھتیس گڑھ
|
|
2930680
|
|
79746
|
|
8
|
|
دادرا و نگر حویلی
|
|
177652
|
|
106
|
|
9
|
|
دمن ودیو
|
|
153824
|
|
567
|
|
10
|
|
دہلی
|
|
3082420
|
|
192150
|
|
11
|
|
گوا
|
|
404991
|
|
8219
|
|
12
|
|
گجرات
|
|
8121741
|
|
243007
|
|
13
|
|
ہریانہ
|
|
3528685
|
|
142126
|
|
14
|
|
ہماچل پردیش
|
|
1195441
|
|
1844
|
|
15
|
|
جموں وکشمیر
|
|
1081820
|
|
38531
|
|
16
|
|
جھارکھنڈ
|
|
2582878
|
|
79862
|
|
17
|
|
کرناٹک
|
|
7701950
|
|
191838
|
|
18
|
|
کیرالا
|
|
2153471
|
|
104758
|
|
19
|
|
لداخ
|
|
82702
|
|
4
|
|
20
|
|
لکشدیپ
|
|
23257
|
|
40
|
|
21
|
|
مدھیہ پردیش
|
|
9856207
|
|
433666
|
|
22
|
|
مہاراشٹر
|
|
8032835
|
|
343572
|
|
23
|
|
منی پور
|
|
305972
|
|
502
|
|
24
|
|
میگھالیہ
|
|
301936
|
|
117
|
|
25
|
|
میزورم
|
|
303579
|
|
287
|
|
26
|
|
ناگالینڈ
|
|
258441
|
|
189
|
|
27
|
|
اڈیشہ
|
|
3570610
|
|
173011
|
|
28
|
|
پڈوچیری
|
|
201606
|
|
746
|
|
29
|
|
پنجاب
|
|
1909628
|
|
38639
|
|
30
|
|
راجستھان
|
|
8007874
|
|
138280
|
|
31
|
|
سکم
|
|
257755
|
|
57
|
|
32
|
|
تملناڈو
|
|
6145252
|
|
183152
|
|
33
|
|
تلنگانہ
|
|
4501294
|
|
146551
|
|
34
|
|
تریپورہ
|
|
885925
|
|
13801
|
|
35
|
|
اترپردیش
|
|
11998701
|
|
292646
|
|
36
|
|
اتراکھنڈ
|
|
1594153
|
|
39689
|
|
37
|
|
مغربی بنگال
|
|
4765360
|
|
190932
|
|
|
|
کُل
|
|
108214937
|
|
3370920
ش ح ۔ا م۔ر ب۔
U:6374
(Visitor Counter : 158
قبائیلی امور کی وزارت
قبائلی امور کی وزارت قبائلی آبادی کی مربوط سماجی و اقتصادی ترقی کا ہدف حاصل کرنے کے لیے ’پردھان منتری آدی آدرش گرام یوجنا‘نافذ کر رہی ہے
حکومت نے 2021-22سے 2025-26کے دوران نافذ کرنے کے مقصد سے'پردھان منتری آدی آدرش گرام یوجنا  نام کے ساتھ ’قبائلی ذیلی اسکیم کے لیے کے لیے خصوصی مرکزی امداد ‘ کی سابقہ اسکیم میں ترمیم کی ہے۔اس اہم اقدام کا مقصدمرکزی شیڈولڈ ٹرائب کے حصے میں مختلف اسکیموں کے تحت دستیاب فنڈ کے ذریعہ ترجیح دیتے ہوئے ، سہولیات اور انتظامات میں پائے جانے والے خلاء کو ختم کرنا اور قبائلی آبادی والے گاؤں میں بنیادی ڈھانچہ فراہم کرناہے۔ اس مدت کے دوران درج فہرست قبائلیوں کے ساتھ ریاستوں / مرکز کے زیر انتظام علاقوں میں کم از کم50 فیصد قبائلی آبادی والے 36,428 گاؤں اور 500 درج فہرست قبائلیوں کا احاطہ کرنے کا تصور کیا گیا ہے۔
اسکیم کا بنیادی مقصدنقطہ ہم آہنگی کے ذریعہ منتخب گاؤں کی مربوط سماجی و اقتصادی ترقی کا ہدف حاصل کرنا ہے۔ اس میں درج ذیل اجزاء شامل ہیں۔
- ضروریات،امکانات اور خواہشات کی بنیاد پر گاؤں کے ترقیاتی منصوبے کی تیاری؛
- مرکزی / ریاستی حکومتوں کی انفرادی / خاندانی فائدے کی اسکیموں کے دائرے کو زیادہ سے زیادہ کرنا؛
- صحت، تعلیم، روابط اور روزگار جیسے اہم شعبوں میں بنیادی ڈھانچے کو بہتر بنانا؛
یہ اسکیم ترقی کے نمایاں 8 شعبوں جیسے سڑک رابطے ، مواصلاتی رابطے ، اسکول، آنگن واڑی مراکز، صحت کے ذیلی مرکز، پینے کے پانی کی سہولت، پانی کی نکاسی اور ٹھوس فضلہ کا انتظام میں میں فرق کو کم کرنے کے لیے تیار کی گئی ہے۔ پی ایم اے اے جی وائی کے تحت انتظامی اخراجات سمیت منظور شدہ سرگرمیوں کے لیے 20.38 لاکھ روپے کی گنجائش ’گیپ فیلنگ' کے طور پر کیا گیا ہے۔ اگلے 5 سالوں میں اس اسکیم کے لیے کابینہ نے 7,276 کروڑ روپے کے رقم کی منظوری دی ہے۔ اس کے علاوہ، ریاستوں / مرکز کے زیر انتظام علاقوں کو پی ایم اے اے جی وائی کے تحت شناخت کردہ گاؤں میں بنیادی ڈھانچے اور خدمات کے انتظام کے لیے مرکزی / ریاستی شیڈولڈ ٹرائب کمپوننٹ فنڈز اور ان کے پاس دستیاب دیگر مالی وسائل کے طور پر وسائل کو اکٹھا کرنے کے لیے حوصلہ افزائی کی جاتی ہے۔
یہ معلومات قبائلی امور کے مرکزی وزیر ارجن منڈا نے لوک سبھا میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8926
(Visitor Counter : 126
وزارت دفاع
وائی - 3024  کی لانچنگ
جی آر ایس ای میں تعمیر کیے جانے والے پروجیکٹ 17اے کے چھٹے اسٹیلتھ فریگیٹ وِندھ گری کو آج شپ یارڈ میں ہندوستان کی عزت مآب صدر جمہوریہ محترمہ دروپدی مرمو کے ذریعہ لانچ کیا گیا۔ جیسے ہی وندھ گری دریائے ہگلی کے پانی میں اترا، پورے مجمع میں جوش و خروش کی لہر دوڑ گئی۔ معززین، بحریہ کے اہلکار، جہاز سازوں اور تماشائیوں نے جہاز جہاز اور اس کی تیاری کے پیچھے کی موجود ٹیم کی ستائش میں پورے دل سے تالیاں بجا رہے تھے۔ لانچنگ کی اس تقریب میں مغربی بنگال کے عزت مآب گورنر جناب سی وی آنند بوس، مغربی بنگال کی وزیر اعلی محترمہ ممتا بنرجی ، وزیر مملکت برائے دفاع جناب اجے بھٹ، بحریہ اسٹاف کے سربراہ ایڈمیرل آر ہری کمار، ہندوستانی بحریہ اور وزارت دفاع کے دیگر سینئر اعلیٰ حکام اور متعدد اہم شخصیتوں نے حصہ لیا۔
میسرس جی آر ایس ای نے ماضی میں متعدد کامیاب روایتی لانچنگ ریکارڈ کے ساتھ خود کو ہندوستانی بحریہ کے ایک قابل اعتماد پارٹنر کے طور پر قائم کیا ہے۔ وِندھ گری کی لانچنگ شپ یارڈ کے شاندار سفر میں ایک اور سنگ میل ہے، جو معیاری جنگی جہاز فراہم کرنے کے اس کے عزم کی عکاسی کرتا ہے۔ لانچنگ کے بعد، ’وندھ گری‘ اپنی ڈیلیوری اور کمیشننگ سے پہلے باقی ماندہ سرگرمیوں اور آلات تجربات کو آگے بڑھانے کے لیے جی آر ایس ای میں آؤٹ فِٹنگ جیٹی میں اپنے دو معاون جہازوں میں شامل ہوجائے گا ۔
پروجیکٹ 17اے فریگیٹس پروجیکٹ 17  فریگیٹس کی فالو آن زمرہ ہے، جس میں بہتر اسٹیلتھ خصوصیات، جدید ہتھیاروں اور سینسرز اور پلیٹ فارم انتظامی سسٹم ہیں۔ 7 پروجیکٹ 17 اے فری گیٹس ایم ڈی ایل اور جی آر ایس ای میں تعمیر کے مختلف مرحلوں میں ہیں۔ ایڈوانسڈ اسٹیلتھ فریگیٹس کا ڈیزائن ہندوستانی بحریہ کے لیے تکنیکی طور پر جدید جنگی جہازوں کو ڈیزائن کرنے میں وار شپ ڈیزائن بیورو کی صلاحیت کو بھی ظاہر کرتا ہے۔ لانچ کے ساتھ ہی، ملک کی مقامی مہارت اور انجینئرنگ کی صلاحیتوں کو بڑا فروغ ملتا ہے، جس سے غیر ملکی سپلائرز پر ہندوستان کا انحصار کم ہوتا ہے، خود انحصاری کو فروغ ملتا ہے اور ایک مضبوط دفاعی صنعتی بنیاد کو بڑھاوا ملتا ہے۔ پروجیکٹ 17اے کے 75 فیصد سے زیادہ آرڈر، ایم ایس ایم ای سمیت دیسی فرموں کو دیے گئے ہیں، جو حکومت کے ’آتم نربھر بھارت‘ کے وژن کے مطابق ہیں۔ ملک میں اقتصادی ترقی، روزگار میں اضافہ، ایم ایس ایم ای کی ترقی اور ذیلی صنعتیں، جہاز کے تعمیراتی پروجیکٹوں کی تکمیل کا مثبت منظرنامہ ہیں۔
تقریب کے دوران، عزت مآب صدر جمہوریہ ہند نے جنگی جہاز کی تعمیر میں خود انحصاری کی ملک کی خواہش کو پورا کرنے کے لیے وار شپ ڈیزائن بیورو اور دیگر بحری ٹیموں کی نمایاں کامیابیوں کے لیے اپنے گہرے اطمینان اور دلی ستائش کا اظہار کیا۔ انھوں نے جنگی جہازوں کی تیاری کے لیے جی آر ایس ای کی غیر متزلزل عزم اور ثابت قدم حمایت کے لیے بھی تعریف کی۔ شپ یارڈ کی کوششوں نے ہندوستانی بحریہ کو اپنے جہاز شامل کرنے کے منصوبے کو کامیابی کے ساتھ انجام دینے اور بحر ہند کے علاقے میں ایک مضبوط قوت کے طور پر ابھرنے کے قابل بنایا ہے۔ نئے نام والے ’وندھ گری‘ کی اہمیت پر زور دیتے ہوئے، انھوں نے امید ظاہر کی کہ جیسے ہی وندھ گری پہلی بار طاقتور ہگلی کے پانی کو چھوتا ہے، اس نے انہی پہاڑوں سے طاقت حاصل کی ہے جس کا نام اس کے نام پر رکھا گیا ہے، غیر متزلزل عزم کے ساتھ سفر کرتے ہوئے، ان اقدار کو برقرار رکھتے ہوئے جو ہمیں عزیز ہیں۔ میں دعاگو ہوں کہ یہ جنگی جہاز قومی سلامتی کے لیے ہمارے عزم اور وابستگی اور ایک خوشحال و محفوظ مستقبل کے ہمارے وژن کا ایک طاقتور ثبوت بنے۔
وزارت خزانہ
سرکاری اسٹاک نمبر 2024 کے 6.18 فیصد کی فروخت کیلئے نیلامی
نئی دہلی 6؍ جنوری2020 ۔ حکومت ہند نے قیمت پر مبنی نیلامی کے ذریعہ مشتہر رقم 4000 کروڑ روپئے  کے عوض سرکاری اسٹاک ، 2024 کا 6.1 فی صد  مشتہر رقم 6000 کروڑ روپئے  کے عوض سرکاری اسٹاک ، 2033 کا 7.57 فی صد  مشتہر رقم 2000 کروڑ روپئے  کے عوض سرکاری اسٹاک نمبر ، 2043 کا 7.69فیصد ،  مشتہر رقم 4000 کروڑ روپئے  کے عوض سرکاری اسٹاک 2049 کا 7.72 فروخت کرنے کا اعلان کیا ہے۔ نوٹیفائیڈ رقم کی زیادہ سے زیادہ حد 16000 کروڑ روپئے ہے ۔ حکومت ہند کے پاس مذکورہ تمسکات میں سے ایک یا زیادہ کے لئے 1000 کروڑ روپئے تک کی اضافی خریداری کو اپنے پاس رکھنے کا اختیار ہے ۔ یہ نیلامی ملٹی پل پرائز میتھڈ یعنی کئی طرح کی قیمتوں کے طریقۂ کار پر ہو گی ۔ نیلامی کا عمل ریزرو بینک آف انڈیا ، ممبئی آفس ، فورٹ ، ممبئی کے ذریعے 10؍ جنوری ، 2020 ء  کیا جائے گا ۔
اسٹاک کی سیل کے تحت نوٹیفائیڈ رقم کا 5 فی صد حصہ مستحق افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں 10؍ جنوری ، 2020 ء کو ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 11.30 بجے سے لے کر دوپہر 12.00 بجے کے درمیان داخل کیا جانا چاہیئے اور مقابلہ جاتی بولیوں کو صبح 11.30 بجے سے لے کر دوپہر 12.30 کے درمیان تک داخل کیا جانا لازم ہے۔
نیلامی کے نتائج کا اعلان 10 ، جنوری ، 2020 ء  کو کیا جائے گا اور کامیاب طور سے بولی لگانے والے افراد کو 13 جنوری ، 2020 ء  ادائیگی کر دینی لازمی ہو گی ۔
مذکورہ اسٹاک ‘ مرکزی حکومت کے تمسکات سے متعلق سودوں کے قواعد اور رہنما خطوط کے تحت ’ ، ‘‘ جب جاری کئے گئے ’’ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی / 19-2018 / 25 بتاریخ 24 جولائی ، 2018 ء میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م م ۔ ن ا۔
U-72
(Visitor Counter : 56
نوجوانوں کے امور اور کھیل کود کی وزارت
روہتک کے کسان کی بیٹی نے جوڈو – 63 کلوگرام زمرے میں گولڈ جیتا ہے
ایس اے آئی، بھوپال میں ٹرینی پریتی گلیا نے والد کی امید کو پورا کرنے کے لیے گھٹنے کی چوٹ پر قابو پالیا
جب پریتی گلیا کھیلو انڈیا یونیورسٹی گیمز 2021 میں مہارشی دیانند یونیورسٹی کی نمائندگی کرنے کے لیے بنگلورو کے لیے روانہ ہوئی، تو ان کے کسان والد کی ان سے ایک ہی التجا تھی: ‘بیٹا اس بار گولڈ میڈل حاصل کرنا۔’
لہٰذا، جب اس نے جمعہ کو خواتین کے 63 کلوگرام کے جوڈو فائنل میں لولی پروفیشنل یونیورسٹی کی اپنے حریف اننتی شرما کو شکست دی، تو پریتی کی خوشی کی کوئی انتہا نہ رہی۔ ‘‘میرے والد نے مجھ سے صرف ایک بات کہی ۔ اس نے کہا، جاؤ اس بار گولڈ جیتو۔ یہی الفاظ تھے جنہوں نے فائنل میں مجھے حوصلہ دیا’’۔
کے آئی آئی ٹی ، اڈیشہ میں کھیلو انڈیا یونیورسٹی گیمز کے پچھلے ایڈیشن میں، پریتی نے اسی زمرے میں کانسے کا تمغہ جیتا تھا۔ ‘‘صرف 25 دن پہلے، میں آل انڈیا یونیورسٹی میں اننتی سے ہار گئی تھی ۔ میں جونیئر نیشنلز میں بھی اس سے ہار گئی تھی ۔ اس لیے یہاں کھیلو انڈیا یونیورسٹی گیمز میں اس کے خلاف جیتنا میرے لیے بہت خاص ہے۔’’
ہریانہ کے روہتک ضلع کی جاٹ برادری سے تعلق رکھنے والی پریتی کو کبھی بھی اپنی برادری میں دقیانوسی تصورات کا نشانہ نہیں بنایا گیا۔ درحقیقت، اس کے خاندان نے جوڈوکا کے طور پر اس کی صلاحیتوں کی حمایت کی ہے اور اس کے بڑھتے ہوئے کیریئر میں طاقت کا ایک بڑا ذریعہ رہا ہے۔ ‘‘میری ایک بڑی بہن اور ایک چھوٹا بھائی ہے، لیکن میرے خاندان نے ہمیشہ میرے ساتھ اپنے بیٹے کی طرح برتاؤ کیا ہے، اور مجھے جوڈو میں کیریئر بنانے پر کبھی پابندی نہیں لگائی۔ اس نے کہا درحقیقت، مالی مجبوریوں کے باوجود، وہ اس بات کو یقینی بناتے ہیں کہ میرے پاس وہ سب کچھ رہے جس کی مجھے ایک بہتر جوڈوکا بننے کی ضرورت ہے اور میں انہیں فخر محسوس کرنے کے لیے اپنا سب کچھ کروں گی،’’ ۔
اس نے مزید کہا،کھیل میں بہترین کارکردگی کا مظاہرہ کرنے کے لیے بھوپال منتقل ہونے کے بعد، پریتی نے اپنی بہتر کارکردگی میں ایس اے آئی ، بھوپال کے ہیڈ کوچ اجے سنگھ روحیل کے کردار پر زور دیا۔ ‘‘میں پچھلے دو سالوں سے اجے سنگھ کے تحت ٹریننگ کر رہی ہوں۔ جب کہ میں گھر میں اپنے بچپن کے کوچز سے بنیادی باتیں سیکھی ، آج میں جو کچھ بھی کر پائی ہوں وہ اجے سر کی وجہ سے ہے۔ وہ مجھے متاثر کرتے ہیں اور مجھے اپنی بہترین کارکردگی کی ترغیب دیتے ہیں اور میری مکمل حمایت کرتے ہیں،’’
پرعزم پریتی نے کہا یہ جیت پریتی کے لیے زیادہ پیاری ہے کیونکہ اس نے گولڈ جیتنے کے لیے کیریئر کے لیے خطرناک چوٹ پر قابو پا لیا۔ ‘‘میں نے 2017 میں اپنے گھٹنے کو زخمی کیا، اور 2018 میں میری سرجری ہوئی۔ حال ہی میں سینئر ریاست میں، میں نے ایک بار پھر وہی گھٹنا زخمی کیا۔ لیکن میں کے آئی یو جی 2021 میں اچھا کام کرنے کا موقع گنوانا نہیں چاہتی تھی، اس لیے میں نے اپنے گھٹنے کو واقعی مضبوطی سے باندھ رکھا تھا اس لیے میں آج جھکنے کے قابل نہیں تھی۔ مجھے واقعی پرواہ نہیں تھی کہ اگر کچھ ہوگیا ۔ میں صرف جیتنا چاہتی تھی،’’ ۔
اس کے بعد، اس نے اپنی نظریں ہندوستان کے لیے تمغہ جیتنے پر لگا رکھی ہیں۔ اس نے یہ کہتے ہوئے اپنی بات ختم کی کہ ‘‘میں اپنے زمرے میں چیمپئن بننا چاہتی ہوں اور میں اس سطح تک پہنچنے کے لیے اپنی پوری کوشش کروں گی۔ اب تک، میں نے صرف ایک بین الاقوامی میٹنگ میں حصہ لیا ہے جو کہ کامن ویلتھ چیمپئن شپ ہے۔ میرا اگلا مقصد ہندوستان کے لیے تمغہ جیتنا ہے۔’’
وزیراعظم کا دفتر
سعودی عرب میں مکہ کے قریب ایک بس کے ٹکڑے ٹکڑے ہوجانے کے سبب انسانی جانوں کے اتلاف پر وزیر اعظم کا اظہار تعزیت
نئی دہلی،17؍اکتوبر:وزیر اعظم جناب نریندر مودی نے سعودی عرب میں مکہ کے قریب ایک بس کے ٹکڑے ٹکڑے ہوجانے کے سبب انسانی جانوں کی اتلاف پر تعزیت کا اظہار کیا ہے۔
ایک ٹوئٹ میں وزیر اعظم نے کہا ہے کہ سعودی عرب میں مکہ کے قریب ایک بس کے ٹکڑے ٹکڑے ہوجانے کی خبر سے سخت رنجیدہ ہوں۔ اپنی جان گنوانے والے کنبوں کے تئیں اظہار تعزیت ۔زخمیوں کی جلد صحت یابی کے لئے دعا گوں ہوں۔
بھاری صنعتوں کی وزارت
بھاری صنعتوں کے مرکزی وزیر کی صدارت میں یوگا کے آٹھویں بین الاقوامی دن کی 16 روزہ الٹی گنتی کے موقع پر بھیل میں یوگا پروٹوکول کا مشترکہ مظاہرہ
ہمیں طرز زندگی سے پیدا ہونے والی بہت سی عام بیماریوں کو روکنے اور موجودہ مسائل کے اثرات کو کم کرنے میں مدد کیلئےیوگا کو اپنی زندگی کا لازمی حصہ بنانا چاہیے: ڈاکٹر مہندر ناتھ پانڈے
یوگا کے 8ویں بین الاقوامی دن کی 16 روزہ الٹی گنتی کے موقع پر بھاری صنعتوں کی وزارت کے زیراہتمام آج بھارت ہیوی الیکٹریکلس لمیٹیڈ  کے نوئیڈا ٹاؤن شپ میں یوگا پروٹوکول کے ایک مشترکہ مظاہرے کا اہتمام کیا گیا۔ تقریب کا مقصد یوگا کی مختلف جہتوں اور انسانی زندگیوں کو بہتر بنانے کی اس کی صلاحیت کے تعلق سے بیداری پیدا کرنا تھا۔
بھاری صنعتوں کے مرکزی وزیر ڈاکٹر مہندر ناتھ پانڈے نے تقریب کی صدارت کی۔بھیل کے سی ایم ڈی ڈاکٹر نلین سنگھل اور بھیل کے بورڈ کے سرگرم ڈائریکٹر اس موقع پر موجود تھے۔ ایم ایچ آئی اور بھیل کے سینئر افسران، بھیل لیڈیز ویلفیئر ایسوسی ایشن کی اراکین اور بھیل کے ساتھ ساتھ دیگر مرکزی زمرے کے سرکاری اداروں کے ملازمین اور ان کے گھر والوں نے بھی اس تقریب میں شرکت کی۔ اس پروگرام کو بھاری صنعتوں کی وزارت کے تحت بھیل اور دیگر مرکزی زمرے کے سرکاری اداروں کے تمام یونٹوں اور دفاتر میں راست نشر کیا گیا۔ مُرارجی ڈیسائی نیشنل انسٹی ٹیوٹ آف یوگا کے انسٹرکٹرز نے تقریب میں یوگا آسنوں کے تعلق سے شرکاء کی رہنمائی کی۔
ڈاکٹر پانڈے نے اجتماع سے خطاب کرتے ہوئے عزت مآب وزیر اعظم کی اُس پہل کو اجاگر کیا جو اقوام متحدہ کی طرف سے 21 جون کو یوگا کا عالمی دن قرار دینے پر منتج ہوئی۔ یہ اسی کا نتیجہ ہے کہ دنیا بھر میں بڑے جوش و خروش سے یوگا کا عالمی دن منایا جاتا ہے۔ انہوں نے کہا کہ یوگا دنیا کو ہندوستان کا تحفہ ہے جو عام طرزِ زندگی سے وابستہ بہت سی بیماریوں مثلاً ذیابیطس، فربہی، تناؤ، دل کی بیماری، فشارِ خون کو روکنے اور پہلے سے موجود تکالیف کے اثرات کو کم کرنے میں مدد کر سکتا ہے۔ وزیر موصوف نے کہا کہ ہمیں یوگا کو اپنی زندگی کا لازمی حصہ بنانا چاہیے۔ اس سمت میں ایک قدم کے طور پر، ہم یوگا پروگراموں کا اہتمام کر رہے ہیں تاکہ یوگایقینی طور پر ہمارے روزمرہ کے معمولات کا حصہ بن جائے۔
عالمی یوم ماحولیات کے موقع پر ڈاکٹر پانڈے نے تمام موجود لوگوں کو ماحول کو سازگار رکھنے میں درختوں کی اہمیت کو سمجھنے اور اس کی قدر کرنے کی تلقین کی۔ یادگاری شجرکاری پروگرام کے حصے کے طور پر اس موقع پر انہوں نے بھیل ٹاؤن شپ میں ایک پودا بھی لگایا۔
سٹرک ٹرانسپورٹ اور شاہراہوں کی وزارت
فاسٹیگ کے ذریعہ یومیہ جمع ٹول کووڈ-19 کی دوسری لہر سے پہلے ریکارڈ کی گئی سطح تک پہنچا
نئی دہلی،2 جولائی 2021/ کئی ریاستوں میں لاک ڈاؤن میں نرمی اور شاہراہوں پر ٹرانسپور ٹ کی نقل و حمل کے اضافے کے ساتھ ساتھ فاسٹیگ کے ذریعہ جمع ہونےوالا ٹول کووڈ وبا کی دوسری لہر سے پہلے ریکارڈ کی سطح تک پہنچ گیا ہے۔یکم جولائی 2021 کو 63.09 لاکھ روپے کا لین دین کے ساتھ، ملک بھر میں فاسٹیگ کے ذریعہ ہونے والا ٹول کلیکشن 103.54 کروڑ روپے ہوگیا ہے۔ فاسٹیگ کے ذریعہ الیکٹرانک جمع کیا گیا ٹول ملک بھر میں 780 فعال ٹول پلازہ پر آپریٹ کیا جارہا ہے۔
جون 2021 میں جمع ٹول بڑھ کر 2576.28 کروڑ روپے ہوگیا ہے جو کہ مئی 2021 میں وصول کئے گئے 2125.16 کروڑ روپے سے تقریباً 21 فی صد زیادہ ہے۔ تقریباً 3.48 کروڑ یوزرس والوں کے ساتھ ، ملک بھر میں فاسٹیگ کا استعمال تقریباً 96 فی صدہورہا ہے اور کئی ٹول پلازہ پر اس کا استعمال 99فی صد تک ہوتا ہے۔ ایک اندازہ کے مطابق فاسٹیگ ہر سال ایندھن پر تقریباً 20 ہزار کروڑ روپے کی بچت کرے گا جس سے قیمتی غیر ملکی کرنسی کی بچت ہوگی اور ماحول کو صاف رکھنے میں بھی مدد ملے گی۔
شاہراہوں کا استعمال کرنے والوں کے لئے فاسٹیگ اپنانے سے اور اس میں مسلسل اضافے سے تمام قومی شاہراہیں ٹول پلازہ پر انتظار کے وقت میں کافی کمی آئی ہے۔
ش ح۔ ش ت۔ج
Uno-6152
(Visitor Counter : 181
بندرگاہوں، جہاز رانی اور آبی راستوں کی وزارت
ملک میں نئی بندرگاہوں کا فروغ
نئی دہلی ،7 دسمبر: بندرگاہوں ، جہازرانی اورآبی گزرگاہوں کے مرکزی وزیرجناب سربانند سونووال نے آج راجیہ سبھا میں ایک تحریری جواب میں یہ جانکاری فراہم کی ہے ۔
حکومت ہند نے اہم ساجھیدار کے طورپر جواہرلال نہرو پورٹ کے ساتھ کمپنیوں سے متعلق قانون 2013 کے تحت شامل خصوصی مقاصد کے وسیلہ  کے ذریعہ مہاراشٹر میں ودھاون کے مقام پرایک بڑی بندرگاہ کی تعمیر وترقی کی غرض سے اپنی اصولی منظوری دےدی ہے ۔ غیراہم بندرگاہ ، متعلقہ ریاستی حکومتوں / بحری بورڈ س کے دائرہ اختیارکے تحت آتی ہے ۔
ودھاون بندرگاہ کو حکومت ہند کی طرف سے بجٹ میں پیش ، کسی بھی مدد کے بغیر فروغ دیاجائے گا۔ البتہ مذکورہ پروجیکٹ ،اشیاء اور خدمات ٹیکس جی ایس ٹی ، ابتدائی کام کاج سے قبل کے اخراجات ، ہنگامی ضروریات کے لئے مخصوص کردہ رقم ،ورکنگ سرمایہ اور تعمیرات کے دوران سود  سمیت 65544.54کروڑروپئے کا تخمینہ لگایا گیاہے ۔ یافت کی اندرونی شرح تقریبا 16.90فیصد رہنے کی توقع ہے ۔
بجلی کی وزارت
آر ای سی کے ذیلی ادارے آر ایس سی پی ڈی سی ایل نے ایس پی وی، ای آر این ای آر ٹرانسمیشن لمیٹڈ کو پاور گرڈ کے حوالے کیا
آر ای سی پاور ڈیولپمنٹ اینڈ کنسلٹنسی لمیٹڈنے جو آر ای سی لمیٹیڈ کی مکمل ملکیت کا ذیلی ادارہ ہے۔ بجلی کی وزارت کے تحت ایک مہارتنا سی پی ایس ای، نے ٹرانسمیشن پروجیکٹ کی تعمیر کے لیے تشکیل دیے گئے مخصوص پروجیکٹ ایس پی وی  پاور گرڈ کارپوریشن آف انڈیا لمیٹڈ ای آر این ای آر ٹرانسمیشن لمیٹڈکے حوالے کیا۔
پاور گرڈ کارپوریشن آف انڈیا لمیٹڈ بھارتی حکومت کی بجلی کی وزارت کے بین ریاستی ٹرانسمیشن پروجیکٹ کی کامیاب بولی لگانے والا رہا ہے اور بولی کے عمل میں آر ای سی پی ڈی سی ایل ایک ساجھیدارتھا۔
پاور گرڈ کارپوریشن آف انڈیا لمیٹڈ کا انتخاب محصول پر مبنی مسابقتی بولی  کے ذریعے ٹرانسمیشن ڈیولپرز کے انتخاب کے لیے معیاری بولی کے دستاویزات اور اس کے رہنما خطوط کے مطابق کیا گیا تھا جس کی نشاندہی بھارتی حکومت کی بجلی کی وزارت کی طرف سے کی گئی تھی۔
اس کام میں بنکا میں X 500 MVA ICT 2 کا قیام شامل ہے اور اس میں نمسائی کی اپ گریڈیشن سے منسلک کام شامل ہیں اور اس میں 220 kV ڈبل سرکٹ ٹرانسمیشن لائنوں کا تقریباً 77 کلومیٹر طویل کام شامل ہے۔ اس منصوبے کو 36 ماہ میں نافذ کرنے کا ہدف رکھا گیا ہے۔
مذکورہ ایس پی وی کے حوالے کرنے کے ساتھ، آر ای سی پی ڈی سی ایل نے ٹی بی سی بی روٹ کے تحت اب تقریباً 54,642 کروڑ کی لاگت کے 41 ترسیلی پروجیکٹس کو کامیابی کے ساتھ حوالے کیا ہے۔